Source: https://ispis.sk/judikatura/KSKE/14Cb7011/1993
Timestamp: 2020-04-06 15:46:02+00:00
Document Index: 14392800

Matched Legal Cases: ['§ 198', '§ 92', '§ 104', '§ 103', '§ 19', '§ 92', '§ 146', '§ 9', '§ 42', '§ 221', '§ 205', 'súd ', 'súd ', 'súd ', '§ 198', 'súd ', 'súd ', 'súd ', 'súd ', '§ 92', 'súd ', '§ 104', '§ 103', 'súd ', 'súd ', '§ 104', '§ 19', 'Súd ', 'súd ', 'súd ', '§ 104']

KSKE 14 Cb 7011/1993 - iSpis
iSpis Judikatúra – KSKE 14 Cb 7011/1993
KS v Košiciach, dátum 15.04.2012, sp.zn. KSKE 14 Cb 7011/1993
§ 198 zákona č. 543/2005 § 92 ods. 2 OSP § 104 ods. 2 OSP § 103 OSP § 19 OSP § 92 ods. 3 OSP § 146 ods. 1 písm. c) OSP § 9 ods. 2 zákona č. 659/2007 § 42 ods. 3 zákona č. 659/2007 § 221 ods. 1 zákona č. 659/2007 § 205a zákona č. 659/2007
Súd: Krajský súd Košice Spisová značka: 14Cb/7011/1993 Identifikačné číslo súdneho spisu: 7093899553 Dátum vydania rozhodnutia: 16. 04. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7093899553.1
Uznesenie Krajský súd v Košiciach v právnej veci žalobcu: B. C., nar. XX.X.XXXX, C. XX, Y. proti žalovanému: A. investičný holding, s.r.o., so sídlom U. XX, K., T.: XX XXX XXX (pôvodne Z. a.s. C.) o zaplatenie X 269,46 eur (259 971,00 Sk) s príslušenstvom, takto
P r i p ú š ť a, aby z konania na strane žalovaného vystúpila spoločnosť Slovenský investičný holding, s.r.o., Osadná 11, Bratislava a na jeho miesto vstúpila spoločnosť W. I. L., registrovaná pod č. HE XXXXXX, so sídlom U. A. XA, G. XXXX, R..
Dňa 30.11.2007 súd začal v zmysle ust. § 198 vyhlášky č. 543/2005 Z.z. o Spravovacom poriadku pre okresné súdy, krajské súdy, Špeciálny súd a vojenské súdy vykonávať rekonštrukciu spisu sp. zn. 14Cb/7011/1993, ktorý sa nedopatrením stratil.
Výzvou zo dňa 30.11.2007 vyzval súd žalobcu na zaslanie kompletnej žaloby s prílohami, ktorá bola súdu doručená 21.7.1993, kompletnej dokumentácie týkajúcej sa veci a dokladu o zaplatení súdneho poplatku. Žalobca sa podaním zo dňa 7.1.2008 vyjadril, že je už na dôchodku a ku kompletnej dokumentácii nemá prístup.
Výzvou zo dňa 10.3.2008 súd opätovne vyzval žalobcu na predloženie kompletnej žaloby s prílohami a keďže žalobca na výzvu nereagoval, bol dňa 4.6.2008 vykonaný výsluch žalobcu. Žalobca pri výsluchu uviedol, že kópiu žaloby si nenechal, nemá k dispozícii ani žiaden doklad týkajúci sa predmetnej veci, pretože písomne mu vo Z. š.p. C. nič nedali, všetko sa dialo väčšinou ústnou dohodou. Kópiu zlepšovacieho návrhu taktiež nemá k dispozícii. Ďalej uviedol, že si na súde dvomi žalobami uplatnil vyplatenie odmeny za dva zlepšovacie návrhy, avšak nevie uviesť kedy bolo pojednávanie, ani na ktorom súde a v akej veci. Nevedel uviesť ani to, či na pojednávaní bolo vo veci rozhodnuté, ani či mu bolo doručené rozhodnutie.
Vo výzve zo dňa 7.1.2009 súd konštatoval, že vykonal všetky úkony smerujúce k zabezpečeniu obsahu strateného spisu preverením záznamov v súdnom registri a vyžiadaním rovnopisov podaní a rozhodnutí od účastníkov konania, avšak ani napriek uvedeným skutočnostiam sa mu nepodarilo získať dokumenty týkajúce sa konania a zabezpečiť tak obsah spisu. Opätovne vyzval účastníkov konania na zaslanie predmetnej dokumentácie, prípadne aby oznámili svoje procesné stanovisko. K výzve sa
vyjadril podaním zo dňa 26.1.2008 len žalovaný, ktorý uviedol, že nedisponuje žiadnymi relevantnými písomnosťami.
Podaním zo dňa 21.3.2012 právny zástupca spoločnosti W. I. L., so sídlom na R., Q. kancelária Z. & O. s.r.o., M.. M. Z., advokát, V. O. II, N. XX, K. podal návrh na zámenu účastníka na strane žalovaného podľa § 92 ods. 2 O.s.p. z dôvodu, že žalovaný sa zlúčil so zahraničnou spoločnosťou W. I. L., so sídlom na R., ktorá je jeho právnym nástupcom. O. výpis z obchodného registra spoločnosti Slovenský investičný holding, s.r.o., Bratislava oddiel: Sro, vložka číslo: 54199/B zo dňa 21.3.2012, plnomocenstvo udelené spoločnosťou W. I. L.. na zastupovanie v konaní a žiadal, aby súd konanie podľa § 104 ods. 2 zastavil pre neodstránenie vady konania - neexistencie návrhu na začatie konania. Zároveň si uplatnil náhradu trov konania vo výške 628,14 eur za 2 úkony právnej služby (prevzatie a príprava zastúpenia, podanie na súd) .
Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci. Vecnou procesnou podmienkou je existencia návrhu na začatie konania - žaloby. Neexistencia návrhu na začatie konania patrí medzi odstrániteľné vady konania, v prípade ktorých musí súd využiť všetky procesné možnosti na to, aby nedostatok procesnej podmienky odstránil, čo vyplýva z ust. § 104 ods. 2 O.s.p.. Jednou z podmienok konania je i spôsobilosť byť účastníkom konania /§ 19 O.s.p./
Súd po preskúmaní návrhu na zámenu účastníka konania, výpisu z Obchodného registra Okresného súdu Bratislava I dospel k záveru, že žalovaný bol dňom 29.10.2009 vymazaný z obchodného registra (na základe dobrovoľného výmazu) . Od 29.10.2009 sa žalovaný podieľa na cezhraničnom zlúčení so spoločnosťou W. I. L.. Žalovaný preto zlúčením so spoločnosťou W. I. L.. stratil spôsobilosť byť účastníkom konania a preto súd rozhodol tak, že pripustil do konania na strane žalovaného spoločnosť GRATIO I. L.., ktorý je podľa výpisu z obchodného registra od 29.10.2009 právnym nástupcom žalovaného.
Zo spisu vyplýva, že súd vyvinul dostatečné úsilie na to, aby zabezpečil obsah spisu a tak odstránil vadu konania, avšak vadu konania, získanie žaloby a ďalších dokumentov týkajúcich sa tohto konania sa mu nepodarilo zistiť a preto podľa ust. § 104 ods. 2 veta tretia O.s.p. konanie zastavil.